મેઘાણીનગરની જય અંબે સોસાયટીમાં રહેતા સતિષસિંહ પમારના લગ્ન તેમના જ સમાજની મુસ્કાન સાથે 7 મે 2014ના રોજ થયા હતા. તે સમયે મુસ્કાનને પરિવારે ટીવી, ફ્રીઝ, બાઇક, સોનું સહિતનું કરિયાવર આપ્યું હતું. જો કે, લગ્નના થોડા જ મહિનામાં સાસરિયાં મુસ્કાન પાસે વધુ દહેજ માગતા હતા. જેથી આ અંગે તેણે પરિવારને જાણ કરી હતી. પુત્રીનો સંસાર ન બગડે માટે તેને ફરીથી પૈસા આપવામાં આવ્યા હતા. પરંતુ સાસરિયાં હજુ વધુ દહેજ માટે ત્રાસ આપવા લાગ્યા હતા. જેથી લાગી આવતા 26 માર્ચ 2018ના રોજ મુસ્કાને કેરોસીન છાંટી દિવાસળી ચાંપી લીધી હતી. ગંભીર હાલતમાં તેને સિવિલ લઇ જવામાં આવી હતી. જ્યાં તેનું મોત થતાં આ મામલે પતિ સતિષસિંહ, સાસુ રાધાબહેન પમાર, સસરા બ્રિજેશ પમાર સામે ફરિયાદ કરવામાં આવી હતી.